VEGA præsenterer

**Ghostemane fylder VEGA med moshpits og hardcore growl**

*Den 26. april får den amerikanske emo-rapper Lille VEGA til at syde med sit vanvittige genremix af rap, black metal og industrial.*

Sidste år udgav den fremadstormende rapper, Ghostemane, *albummet N/O/I/S/E (No One Is Safe from Evil)*, der beskæftiger sig med tunge temaer som selvskade, klaustrofobi, nihilisme og angst. Ghostemane skriver mørk, melankolsk musik, der er spækket med fusioner af black metal, industrial rap og harcore growl.

Han opnåede stor succes i undergrunden med sit vanvittige, energiske sceneshow, der forvandler spillestederne til et inferno af moshpits og primalskrig. Han røg hurtigt med i rapkollektivet Schemaposse, som Lill Peep og Craig Xen også var en del af, blev heftigt afspillet på SoundCloud og blev hyldet af artister som Scarlxrd, Bones og Suicideboys. Ghostemane blev på rekordtid en stor stemme i den nye bølge af emo-rap, der ramte de amerikanske kyster.

Rapperen har allerede i sin korte karriere, opbygget en kultlignende fanskare, der bl.a. dykker ned i videnskaben og filosofien for at være nærstudere de lyriske referencer. Den 28-årige rapper har en kandidatgrad i astrofysik og henter sin inspiration i okkultisme, egyptiske bøger fra oldtiden samt bands som Nine Inch Nails og Outcast.

Eric Whitney har under kunstnernavnet Ghostemane fyret for et unikt mix af rap og metal.

Det var mens Whitney spillede i hardcore punkbandet Nemesis, at en kammerat introducerede ham for rapmusik, og da han i 2015 flyttede til Los Angeles, kastede han sig ud i tilværelsen som rapper.

**Fakta om koncerten:**

Ghostemane (US)

Søndag d. 26. april kl. 21.00

Lille VEGA, Enghavevej 40, 1674 København V

Billetpris: 200 kr. + gebyr

Billetsalget starter fredag den 13. september kl. 10.00 via vega.dk og Ticketmaster